Vlăduța Lupău este însărcinată din nou și a dat marea veste în cadrul concertului de la Sala Palatului, atunci când a pregătit un moment special pentru noul membru al familiei.
Încă de vineri, cu o zi înainte de spectacolul de la Sala Palatului, cântăreața spunea că va fi un moment special la concert.
După ce s-a afișat cu burtica de gravidă și i-a dedicat o melodie cu un mesaj emoționant celui de-al doilea copil, Vlăduța Lupău a postat o imagine pe Instagram, atunci când apare alături de soțul ei, Adi Rus, și fiul lor, Iair, care va fi fratele mai mare.
Artista spune că s-a rugat mereu la Dumnezeu să o binecuvânteze și cu cel de-al doilea copil, ceea ce s-a și întâmplat, căci peste câteva luni își va strânge bebelușul în brațe.
"O ființă mică… o să mă strige mămică". O altă minune Dumnezeu a pus în pântecele meu și va pune curând în viața noastră de familie. Iair a fost binecuvântat să nu rămână singur pe lume și o să aibă un partener/ă de joacă, de necazuri și bucurii, un partener/ă sincer și loial pe viață! În rugăciunile mele, mereu îi mulțumesc și îl rog pe Dumnezeu de sănătate … iar de curând am îndrăznit să-i cer "Doamne dacă vreodată vei mai binecuvânta casa noastră și familia cu un copil, aș vrea să fie cât mai curând ca să crească împreună cu Iair" și iată că…la fel ca de fiecare dată El mi-a ascultat rugăciunea. Ce mare binecuvântare!", a declarat Vlăduța Lupău, pe Instagram.
"Așadar minune care vei veni veni în viața noastră, vreau să știi că mami, tati și frățiorul tău te așteptăm iar iubirea noastră se va înmulți nu se va împărți. Ce mai vreau să știi și ce i-am spus și fratelui tău… nu-ți promit că îți voi da marea și sarea în viața ta, dar îți promit că te voi învața să-L iubești pe Dumnezeu și atunci El îți va da tot ceea ce îți dorești! Crede-mă! Te iubesc, minune. Cu drag mami!", a mai scris artista.
Sursa: Tabu.RO